钦定古今图书集成/理学汇编/学行典/第198卷 > 陈庸
## 钦定古今图书集成/理学汇编/学行典/第198卷 > 陈庸

按《泉州府志》：“陈庸，永春善化里西溪人。其先自南宋
以来，兄弟同居。至其孙福，十二世世业农，家范数条，
简而整，俭而可久。世推一人以掌家政，庭无闲言，乡
党尊之。寇入境，过门不犯，曰：‘此十二世同居陈氏也。
世笃忠朴，不近名，县官屡招不至。嘉靖元年，知县柴
镳遣吏礼奖之，量免其徭役，欲申达旌表，辄惊避’。”